open-index/open-wikipedia-markdown huggingface dataset:
Сцяг Венесуэлы

**Сцяг Венесуэлы** — адзін з дзяржаўных сімвалаў Венесуэлы.

## Гісторыя 
Больш за 300 гадоў Венесуэла знаходзілася пад іспанскім валадарствам. У 1797 г. узнікла антыіспанская змова прыхільнікаў незалежнасці на чале з Мануэлем Гуалем і Хасэ-Марыя Эспаньей пад сцягам з белай, сіняй, чырвонай і жоўтай гарызантальных палос, якія сімвалізавалі белых, неграў, мулатаў і індзейцаў. Хоць прыхільнікі незалежнасці пацярпелі няўдачу, колеры сцягу (за выключэннем белага) выкарыстоўваліся і ў будучыні на сцягах вызваленчага руху.

Стваральнікам сцяга, на аснове якога ў далейшым паўсталі сцягі трох дзяржаў — Венесуэлы, Калумбіі і Эквадора, быў выбітны кіраўнік паўднёваамерыканскага вызваленчага руху Франсіска Міранда. Гэты сцяг з жоўтай, сіняй і чырвонай гарызантальных палос упершыню быў падняты ў 1806 годзе на караблі «Леандра», на якім група добраахвотнікаў на чале з Мірандай адправілася з Нью-Ёрка ў Паўднёвую Амерыку. Жоўтая паласа сімвалізавала багаты золатам і іншымі карыснымі выкапнямі амерыканскі кантынент, чырвоная — крывавае валадарства Іспаніі, сіняя — Атлантычны акіян, які адасабляў ад Іспаніі. Гэта азначала, што залатая, багатая і квітнеючая Лацінская Амерыка будзе вольная і аддзеленая ад крывавай Іспаніі акіянам. Пад гэтым сцягам была прадпрынятая спроба абвяшчэння незалежнасці ў 1810 годзе, абвешчаныя першая і другая Венесуэльскія рэспублікі ў 1811—1812 і 1813—1814 гадах. Пад гэтым жа сцягам армія Сімона Балівара ў 1816—1822 гадах вызваліла Венесуэлу ад іспанцаў, і яна канчаткова здабыла незалежнасць.

З 1817 года на сіняй паласе сцяга з'яўляюцца 7 (у цяперашні час — 8) зорак, якія сімвалізуюць 7 гістарычных правінцый краіны: Каракас, Барынас, Барселона, Кумана, Маргарыта, Мерыда і Трухільё. Размяшчэнне і колькасць зорак было розным у розныя перыяды, але да пачатку XX стагоддзя яны часцей за ўсё размяшчаліся па коле з адной зоркай у цэнтры. Восьмая зорка была ўведзена ў 2006 годзе па ініцыятыве прэзідэнта Уга Чавеса і названая «Зоркай Балівара» у гонар Сімона Балівара. Акрамя таго, восьмая зорка сімвалізуе спрэчныя тэрыторыі Гуаяна.

## Гістарычныя сцягі 

Выява:Flag of Venezuela (1836-1859).svg|  — 
Выява:Flag of Venezuela (1817 and 1859).svg|  — 
Выява:Flag of Venezuela (1859-1863).svg|  — 
Выява:Flag of Venezuela (1863-1905).svg|  — 
Выява:Flag of Venezuela (1905-1930).svg|  — 
Выява:Flag of Venezuela (1954-2006).svg|  — 

## Гл. таксама 
Сцяг Вялікай Калумбіі

Катэгорыя:Дзяржаўныя сімвалы Венесуэлы
Венесуэла
Сцяг Лаоса

**Сцяг Лаоса** — прапорцыі: 2:3. Уяўляе сабой палотнішча з трыма гарызантальна размешчанымі рознавялікімі палосамі. Зверху - чырвоная паласа (1 / 4 вышыні сцяга), пад ёй - сіняя паласа (1 / 2 вышыні сцяга), унізе - чырвоная паласа (1 / 4 вышыні сцяга). На сіняй паласе ў цэнтры сцяга намаляванае кола белага колеру. 

Прыняты ў 1975 годзе. Чырвоныя колеры сцяга сімвалізуюць кроў, пралітую ў барацьбе за свабоду, блакітны - багацце, белы азначае поўню над ракой Меконг - свяшчэннай ракой народаў, якія жывуць у Індакітаі.

Лаос
Катэгорыя:Дзяржаўныя сімвалы Лаоса
Эрык IX Святы

**Эрык IX Святы** (таксама вядомы як **Эрык Законнік**, **Эрык Шведскі** і **Святы Эрык** — швед. *Erik den helige* або швед. *Sankt Erik*) (нар. прыкладна 1120 — ) — шведскі кароль, які кіраваў краінай з 1156 па 1160 гг. Гістарычных звестак пра яго не захавалася, і ўся інфармацыя, якая дайшла да нашага часу, заснаваная на легендах, складзеных аб Эрыку ўжо да таго часу, калі ён ужо быў беатыфікаваны ў народзе (царква ніколі не прызнавала яго святым). З’яўляецца святым-заступнікам горада Стакгольм і намаляваны на яго гербе.

Паводле легенды, здзейсніў крыжовы паход у Фінляндыю ў 1155 годзе.

Катэгорыя:Забітыя манархі
Катэгорыя:Святыя Швецыі
Катэгорыя:Каталіцкія святыя
Катэгорыя:Хрысціянскія святыя XII стагоддзя
Катэгорыя:Каралі шведскія
Сцяг Чарнагорыі

Сцяг Чарнагорыі (прыняты ў 2004 г.) уяўляе сабой прамавугольнае палотнішча чырвонага колеру з залатымі бакамі, з суадносінамі бакоў 1:2, у цэнтры якога выява гербу Чарнагорыі.

Сцяг Чарнагорыі да страты незалежнасці ў 1918 г. уяўляў сабой палотнішча з трыма гарызантальнымі палосамі, зверху ўніз — чырвонага, сіняга і белага колераў, і змешчаным у цэнтры дзяржаўным гербам (каб адрозніваць ад сцягу Сербіі аналагічных колераў). Сцяг быў прыняты па аналогіі з расійскім сцягам; больш таго, ваенна-марскі сцяг Чарнагорыі ўяўляў сабой Андрэеўскі сцяг, гэта значыць копію расійскага ваенна-марскога сцягу.

У 1918—1945 гг. Чарнагорыя не мела ўласнага сцягу. Падчас нямецкай акупацыі (рэжым Дрлевіча) выкарыстоўваўся чырвоны сцяг з выявай арла і льва, гэта значыць ваенны сцяг чарнагорскага войску да 1918 г.

Сцяг Сацыялістычнай рэспублікі Чарнагорыя меў тыя жа колеры, але замест герба ў яго цэнтры была намаляваная чырвоная зорка.

Пасля атрымання незалежнасці, у 1993—2004 гг. уяўляў сабой прастакутнае палотнішча з суадносінамі бакоў 1:3, якое складаецца з трох роўнавялікіх палос — верхняй чырвонай, сярэдняй блакітнай і ніжняй белай. Традыцыйны сіні колер сярэдняй паласы быў зменены на блакітны, каб адрозніваць сцяг ад сцягу Сербіі.

Па меры таго, як лідар Чарнагорыі М. Джуканавіч пачаў весці палітыку адасаблення Чарнагорыі ад Югаславіі, у яго паўстала запатрабаванне ў сцягу, які бы не нагадваў аб адзінстве з Сербіяй. У сувязі з гэтым з 2004 г. быў прыняты новы сцяг — чырвоны з выявай дзяржаўнага гербу і залатой аблямоўкай па баках. Цікава, што дадзены сцяг толькі малаважнымі дэталямі адрозніваецца ад ваеннага сцягу чарнагорскага войску, які адначасова быў сцягам калабарацыянісцкага рэжыму Дрлевіча часоў 2-й сусветнай вайны.

У цяперашні час прыхільнікі адзінства сербскага і чарнагорскага народаў часта выкарыстоўваюць неафіцыйны сцяг Чарнагорыі, аб'яднаўшы сучасны сцяг і сцяг 1993 года: чырвона-блакітна-белы з вышытым па цэнтры залатым арлом (у прыватнасці такі сцяг можна было бачыць сярод супернікаў выхаду Чарнагорыі з міждзяржаўнага саюза з Сербіяй у 2006 і супернікаў аддзялення Косава ад Сербіі ў 2008).

## Спасылкі 
Чарнагорыя
Сцяг Сінгапура

**Сцяг Сінгапура** складаецца з двух роўнавялікіх гарызантальных палос: зверху чырвоная і знізу белая. Чырвоны колер увасабляе ўсеагульнае братэрства і роўнасць людзей, а белы - чысціню і цноту. У верхнім левым куце намаляваны белы паўмесяц, побач з якім размешчана пяць зорак, якія ўтвараюць круг. Паўмесяц сімвалізуе маладую, якая расце нацыю, а пяць зорак - ідэалы Сінгапура: дэмакратыю, мір, прагрэс, справядлівасць і роўнасць.

Існуе тлумачэнне, паводле якога сімволіка сцяга Сінгапура пазначае дзве асноўныя этнічныя групы, якія пражываюць у краіне: паўмесяц - малайцаў, пяць зорачак - кітайцаў.

Катэгорыя:Дзяржаўныя сімвалы Сінгапура
Сінгапур
Магнус III (кароль Нарвегіі)

**Магнус III Галаногі**, або **Басаногі** (стар.-сканд. Magnús berfœtt) ( — ) — кароль Нарвегіі (1093—1103), сын Олафа III Ціхага і наложніцы Торы. Праўленне Магнуса III азнаменавала сабой спробу адраджэння агрэсіўнай экспансіі вікінгаў і было накіравана на стварэнне нарвежскай імперыі ў Ірландскім моры і паўночнай часткі Брытанскіх астравоў. Пасля гібелі Магнуса ў Ольстэры, створаная ім імперыя развалілася. Існуе некалькі версій мянушкі Магнуса III. Самая распаўсюджаная і найбольш праўдападобная: за прыхільнасць да нашэння гэльскага адзення, правобраза кілта.

Катэгорыя:Каралі нарвежскія
Катэгорыя:Манархі, якія загінулі ў баі
Катэгорыя:Каралі мэнскія
Катэгорыя:Кіраўнікі Еўропы XI стагоддзя
Катэгорыя:Кіраўнікі Еўропы XII стагоддзя
Катэгорыя:Хорфагеры
Сцяг Аб’яднаных Арабскіх Эміратаў

thumb|200px|right| Альтэрнатыўны грамадзянскі варыянт
'''Сцяг Аб'яднаных Арабскіх Эміратаў''' быў прыняты 2 снежня 1971.

Сцяг выкананы ў пан-арабскіх колерах: чырвоным, зялёным, белым і чорным, сімвалізуючы ў цэлым арабскае адзінства.

Гандлёвыя судны часта выкарыстоўваюць чырвонае палотнішча з нацыянальным сцягам у крыжы.

## Падобныя сцягі 

Image:Flag of Palestine.svg|Палесцінскі сцяг

## Спасылкі 
* Першае ўзняцце сцяга 2 снежня 1971

ААЭ
Катэгорыя:Дзяржаўныя сімвалы ААЭ
Заходне-Сібірская раўніна

]]
**Заходне-Сібірская раўніна** (нізіна) — раўніна, размешчана ў Азіі, на тэрыторыі Расійскай Федэрацыі, адна з самых вялікіх нізінных акумуляцыйных раўнін на зямным шары.

Знаходзіцца паміж Карскім морам на поўначы, Тургайскім плато, Казахскім драбнасопачнікам і перадгор’ямі Алтая на поўдні, Уральскімі гарамі на захадзе і Сярэднесібірскім пласкагор’ем на ўсходзе. Працягнулася з поўначы на поўдзень на 2500 км, з захаду на ўсход ад 1000 км (на поўначы) да 1900 км (на поўдні). Плошча каля 3 млн км².

Раўніна прымеркавана да Заходне-Сібірскай пліты эпігерцынскай платформы, якая перакрыта магутнымі (больш за 1000 м) мезазойскімі і кайназойскімі адкладамі (гліны, пясчанікі, мергелі). У тоўшчы антрапагену (магутнасцю да 200 м) пашыраны ледавіковыя і марскія (на поўначы), алювіяльныя і азёрныя (на поўдні) пароды. Карысныя выкапні: нафта і прыродны газ (Заходне-Сібірская нафтагазаносная правінцыя), жалезная руда, торф, будаўнічыя матэрыялы. Рэльеф раўнінны, слабарасчлянёны. Самыя нізкія ўчасткі ў цэнтры і на поўначы (выш. 50—150 м), уздоўж заходніх, паўднёвых і ўсходніх ускраін невялікія (200—250 м) узвышшы. Пераважаюць шырокія плоскія міжрэччы, вельмі забалочаныя, месцамі з марэннымі пагоркамі і градамі (на поўначы) або пясчанымі грывамі (на поўдні). Вылучаюцца Васюганская раўніна, Барабінскі, Ішымскі, Кулундзінскі стэп. У сярэдняй частцы раўніны ад Урала да Енісея цягнуцца Сібірскія Увалы (вышыня да 285 м).

Клімат кантынентальны. Сярэдняя тэмпература студзеня ад −28 °C на поўначы да −16 °C на поўдні, ліпеня ад 4 °C да 22 °C. Гадавая сума ападкаў ад 200 мм у тундравай і стэпавай зонах, да 600 мм у лясной.

На тэрыторыі раўніны больш за 2000 рэк (агульная даўжыня 250 тыс. км). Галоўныя рэкі — Енісей, Об, Іртыш — суднаходныя і сплаўныя. Шмат азёр рознага паходжання (Чаны, Убінскае, Кулундзінскае), у т.л. салёных і горка-салёных (на поўдні).

У глебава-раслінным покрыве выразна праяўляецца занальнасць. Паўночная частка занята тундрай (глеевыя і глеявата-падзолістыя глебы) з арктычнымі, імховымі, лішайнікавымі і хмызняковымі ландшафтамі. Паступова тундра пераходзіць у лесатундру (падзоліста-глеевыя глебы), дзе пашыраны комплексы ландшафтаў хмызняковай тундры, ялова-лістоўнічных рэдкалессяў, сфагнавых і нізінных балот. Большая частка раўніны належыць да лясной зоны (падзолістыя глебы), дзе пераважае забалочаная хвойная тайга (елка, піхта, кедр, хвоя, сібірская лістоўніца). На поўдні лесастэп (чарназёмныя глебы) з асінава-бярозавымі гаямі пераходзіць у стэп (чарназёмныя і каштанавыя глебы), пераважна разараныя. Для ўсіх зон характэрна пашыранасць балотных ландшафтаў (каля 50 % тэрыторыі лясной зоны забалочана), якія на поўдні змяняюцца саланцамі і саланчакамі.

Жывёльны свет разнастайны: паўночны алень, пясец, лемінгі, заяц-бяляк, буры мядзведзь, рысь, расамаха, куніца, выдра, собаль, вавёрка, бурундук, андатра, сібірская казуля.

## Літаратура 
* 

## Спасылкі 
* Западно-Сибирская равнина // Экологический центр «Экосистема»™

Катэгорыя:Раўніны Расіі
Катэгорыя:Раўніны Казахстана
Заходне-Сібірская пліта

**Заходне-Сібірская пліта** — тэктанічная структура, частка Цэнтральнаеўраазіяцкай маладой платформы.

Адпавядае плошчы Заходне-Сібірскай раўніны, а на поўначы заходзіць на шэльф Карскага мора. На захадзе абмежавана Урала-Новазямельскім выступам, на паўднёвым усходзе — Казахстана-Алтайскім і Кузнецка-Саянскім выступамі, на ўсходзе прымыкае да Сібірскай платформы. Кустанайская седлавіна аддзяляе Заходне-Сібірскую пліту ад Туранскай пліты.

Фундамент складзены з рознаўзроставых палеазойскіх складкавых парод, у цэнтральнай частцы ёсць дакембрыйскія масівы. На паверхні фундамента рыфтавыя ўпадзіны субмерыдыянальнага напрамку, запоўненыя кантынентальнымі трыясава-юрскімі адкладамі. 3 мезазою на стан Заходне-Сібірскай пліты ўплывалі адмоўныя тэктанічныя рухі, якія паступова кампенсаваліся намнажэннем мезазойскіх і кайназойскіх адкладаў (магутнасць да 4-6 км). Гэтыя адклады стварылі платформавы чахол.

На Заходне-Сібірскай пліце шмат прамысловых радовішчаў: нафты, газу (Заходне-Сібірская нафтагазаносная правінцыя), вугалю, жалезных руд, баксітаў, марганцавых руд, соды, вялікія паклады торфу, Заходне-Сібірскі артэзіянскі басейн.

----
Заходне-Сібірская пліта // БелЭн. У 18 т. Т. 7. - Мн., 1998.

Катэгорыя:Геалогія Азіі
Катэгорыя:Тэктоніка Расіі
Фуцзянь

**Фуцзянь** (кіт. 福建) — правінцыя ва Усходнім Кітаі, на ўзбярэжжы Усходне-Кітайскага мора і Тайваньскага праліва.

Плошча 120 тыс. км². Насельніцтва 35 млн чал. (2004). Адміністрацыйны цэнтр Фучжоў (адзін з буйнейшых рыбалоўных портаў).

Рэльеф гарысты (выш. да 2158 м, Уішань). Невялікія раўніны каля марскіх беагоў і ўздоўж рэк. Клімат трапічны, мусонны. Ападкаў да 3000 мм. Рэкі парожыстыя, мнагаводныя; галоўная — р. Міньцзян. Вечназялёныя лясы, высакатраўныя лугі.

Аснова эканомікі — сельская гаспадарка, пераважна земляробства на арашальных землях. Галоўныя сельгаскультуры — рыс, батат, цукровы трыснёг, тытунь, алейная камелія, арахіс. Трапічнае садоўніцтва і чаяводства. Жывёлагадоўля, у т.л. шаўкаводства. Нарыхтоўка драўніны, кары камфоравага дрэва і пладоў лакавага дрэва. Здабыча жалезнай і марганцавай руды, каменнага вугалю, алюмініевай сыравіны, солі (з марской вады). Асноўныя галіны прамысловасці: харчовая, дрэваапрацоўчая і папяровая, тэкстыльная, у т.л. шаўковая, металургія, машынабудаванне. Рамёствы (фарфоравыя, лакавыя, бамбукавыя вырабы). Транспарт чыгуначны, аўтамабільны, марскі.

## Вядомыя асобы 
* Лінь Юйтан

Катэгорыя:Правінцыі Кітая
Сцяг Іспаніі

**Дзяржаўны сцяг Іспаніі** складаецца з трох гарызантальных палос — верхняй і ніжняй чырвонага колеру, сярэдняй жоўтага колеру, шырыня якой у два разы большая за чырвоную. На жоўтай паласе, бліжэй да тронка змешчаная выява герба Іспаніі.
      
Сімвалічнае значэнне колераў гэтага сцяга легенда звязвае з яго паходжаннем. Паводле паддання, адзін з каралёў Арагону пажадаў мець свой сцяг. Аглядаючы розныя праекты сцягоў, ён спыніўся на адным з гладкім залатым полем. Затым ён загадаў падаць кубак свежай крыві жывёл і, акунуўшы ў яго два пальцы, манарх правёў імі па жоўтаму палотнішчу, на якім атрымаліся дзве чырвоныя палосы.

Сцяг Іспаніі ў сучасным выглядзе існуе з 1785 г., калі кароль Карлас III Бурбон загадаў іспанскім ваенным караблям выкарыстоўваць знакі, якія дазваляюць адрозніваць іх ад караблёў іншых дзяржаў — белы марскі штандар Іспаніі, упрыгожаны гербам дома Бурбонаў, лёгка было зблытаць са штандарамі суднаў іншых краін. З тых часоў чырвоны і жоўты колеры традыцыйна асацыіруюцца з Іспаніяй, хоць як дзяржаўныя яны былі прынятыя толькі ў 1927 г.

У 1931 г. была абвешчаная рэспубліка і прыняты новы сцяг у форме гарызантальнага трыкалора з чырвонай, жоўтай і пурпуровай палосамі аднолькавай шырыні. Аднак у 1936 г. ваенны мяцеж генерала Франсіска Франка пакончыў з рэспублікай і аднавіў жоўта-чырвоны сцяг.

Сцяг з малюнкам сучаснага варыянту герба быў афіцыйна ўведзены 19 снежня 1981.

## Спасылкі 
Іспанія
Катэгорыя:Дзяржаўныя сімвалы Іспаніі
Сцяг Лівана

Прапорцыі: 2:3. Палосы чырвонага і белага колераў. У цэнтры сцяга на белай паласе змешчана выява кедра зялёнага колеру. Прыняты ў 1943 г. Чырвоны колер сімвалізуе кроў, пралітую ў барацьбе за незалежнасць, белы - чысціню і свет.

Кедр - традыцыйны сімвал Лівана, звязаны таксама з хрысціянствам (гл. псалом 91:13 - «Праведнік квітнее, як пальма, узвышаецца, быццам кедр на Ліване»). Кедр з'яўляецца таксама сімвалам неўміручасці. У XVIII стагоддзі кедр становіцца сімвалам хрысціянскай секты маранітаў, якая распаўсюдзіла свой уплыў пераважна ў Сірыі і Ліване. Пазней, калі Ліван стаў часткай французскіх уладанняў, выкарыстоўваўся французскі трыкалор з выявай кедра ў цэнтры сцяга. Чырвоны і белы колер атаясамляюцца з кланамі каўзітаў і йеменітаў адпаведна. Гэтыя кланы былі найбольш уплывовымі ў Ліване з VII па XVIII стст. Пазней белы колер сцяга пачаў азначаць чысціню снегу ліванскіх гор (шырэй - чысціню намераў народа краіны), чырвоны - кроў, пралітую ў барацьбе супраць атаманскіх, французскіх і іншых каланізатараў.

Ліван
Катэгорыя:Дзяржаўныя сімвалы Лівана
Pro Evolution Soccer 3

*** Pro Evolution Soccer 3*** — трэцяя гульня Konami з серыі Pro Evolution Soccer. Гэта першая гульня серыі, якая выпушчана на PC.

## Асаблівасці 
* Упершыню цалкам ліцэнзаваны «Мілан», «Ювентус», «Рома», «Лацыё», «Парма» і «Фэйэнорд».
* Новы графічны рухавік.
* Палепшаны геймплэй, кіраванне, фізіка мяча, анімацыя.
* У гульні няма ліцэнзіі на іншыя клубы, і таму, некаторыя гульцы маюць выдуманыя імёны. Напрыклад, Раян Гиггз названы «Gils».

## Каманды 
### Неліцэнзаваныя клубы 
### Ліцэнзаваныя клубы 
*  Мілан
*  Ювентус
*  Рома
*  Лацыа
*  Парма
*  Феенорд

### Міжнародныя зборныя 
; Афрыка
* 
* 
* 
* 
* 
* 
* 

; Амерыка
* 
* 
* 
* 
* 
* 
* 
* 
* 
* 
* 
* 

; Азія і Акіянія
* 
* 
* 
* 
* 
* 

; Еўропа
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 

; Класічныя зборныя
* 
* 
* 
* 
* 

Катэгорыя:Камп’ютарныя гульні паводле алфавіта
Франсіска Пісара

**Франсіска Пісара-і-Гансалес** (, каля 1475 — 26 чэрвеня 1541) — іспанскі канкістадор, які захапіў імперыю інкаў і заклаў горад Ліма.

Пісара
Катэгорыя:Іспанскае заваяванне інкаў
Сцяг Бразіліі

**Сцяг Бразіліі** ўяўляе сабой зялёнае палотнішча з жоўтым ромбам ў цэнтры. Унутры ромба знаходзіцца цёмна-сіні круг з 27 белымі зоркамі. Круг перасечаны стужкай з нацыянальным дэвізам Бразіліі — «Ordem e Progresso» (з парт. «Парадак і прагрэс»).

Зялёны і жоўты — нацыянальныя колеры Бразіліі. Зялёны колер сімвалізуе лясныя багацці Амазоніі, а жоўты — запасы золата: у XVI—XIX стагоддзях у Бразіліі знаходзіліся найбуйнейшыя ў свеце золатаздабывальныя шахты. Сцяг часам называюць Auriverde (залаты і зялёны).

Размяшчэнне зорак на сцягу адлюстроўвае неба над Рыа-дэ-Жанейра раніцай у 9 гадзін 22 хвіліны 43 секунды 15 лістапада 1889 г. — у момант абвяшчэння бразільскай рэспублікі. Кожнаму з 26 штатаў, а таксама Федэральнай акрузе, адпавядае свая зорка.

### Гістарычныя сцягі Бразіліі (галерэя) 

Выява:Flag Regent Prince of Brazil.svg|1822
Выява:Flag of Empire of Brazil (1822-1870).svg|1822—1850
Выява:Flag of Empire of Brazil (1870-1889).svg|1850—1889
Выява:Flag of Brazil (November 1889).svg|1889
Выява:Flag of Brazil (1889-1960).svg|1889—1960
Выява:Flag of Brazil (1960-1968).svg|1960—1968
Выява:Flag of Brazil (1968-1992).svg|1968—1992
Выява:Flag of Brazil.svg|з 1992

## Гл. таксама 
* Сцягі штатаў Бразіліі

Бразілія
Сцяг
Грацыя Дэледа

**Грацыя Дэледа** (; 27 верасня 1871, Нуора, Сардзінія — 15 жніўня 1936, Рым) — італьянская пісьменніца, лаўрэат Нобелеўскай прэміі па літаратуры (1926).

## Літаратура 
* Antonio Piromalli, *Grazia Deledda*, Firenze, La Nuova Italia, 1968
* Gianni Olla, *Scenari sardi. Grazia Deledda tra cinema e televisione*, Cagliari, 2000. ISBN 88-87636-02-8 — ISBN 978-88-87636-02-4
* Irene Ferchl: *Es genügt, das innere Leben zu leben*, in Charlotte Kerner; *Nicht nur Madame Curie — Frauen, die den Nobelpreis bekamen*, Belz Verlag Weinheim und Basel 1999, ISBN 3-407-80862-3
* Giulio Angioni, *Grazia Deledda, l’antropologia positivistica e la diversità della Sardegna*, in *Grazia Deledda nella cultura contemporanea*, a cura di U. Collu, Nuoro, 1992, 299—306; *Introduzione* a *Nel deserto*, Bibliotheca sarda, Nuoro, Ilisso, 2008; *Introduzione* a *Tradizioni popolari di Nuoro*, Bibliotheca sarda, Nuoro, Ilisso, 2010.
* Gertraude Wilhelm (Hrsg): *Die Literaturpreisträger — Ein Panorama der Weltliteratur im 20. Jahrhundert*, Econ Taschenbuch VErlag Düsseldorf, 1983, ISBN 3-612-10017-3
* Hg. E. Cecchi, Werkausgabe, 4 Bde. 1941—1955

Катэгорыя:Пісьменнікі Італіі
Катэгорыя:Лаўрэаты Нобелеўскай прэміі па літаратуры
Падляшша

**Падляшша** (Свая мова: *Pudlaše*) — гістарычны рэгіён на захадзе Вялікага Княства Літоўскага, а потым у складзе Кароны Каралеўства Польскага, які ахопліваў Дарагічынскую, Мельніцкую і Бельскую землі.

Беларускай гістарычнай навукай разглядаецца як гістарычная вобласць на захадзе этнічнай тэрыторыі беларусаў у басейне Заходняга Буга і Нарава.

## Гістарычны кантэкст 
.]]
Назву рэгіёна (вядомая з XV ст.) выводзяць ад слова «палексяне» (polexiane) — назвы аднаго з яцвяжскіх плямёнаў, ад выразу «зямля пад ляхамі» (што значыць на мяжы з Польшчаю) або «зямля пад лесам» (адсюль лацінская назва Падляшша — Subsilvania).

Існавала Падляшскае ваяводства (1513—1795) Вялікага Княства Літоўскага (з 1569 года ў складзе Каралеўства Польскага) з цэнтрам у Дарагічыне.

Падляскае ваяводства (1816—1837) у Царстве Польскім у складзе Расійскай імперыі мела адміністрацыйны цэнтр у горадзе Седльцы.

Падляскае ваяводства ў складе Рэспублікі Польшча ўтворана ў 1999 годзе, адміністрацыйны цэнтр — горад Беласток. 

## Галерэя 

Image:Sokołów Podlaski.JPG |Горад Саколаў-Падляшскі 
Image:Brosen bielsk podlaski ratusz.jpg |Горад Бельск-Падляшскі 
Image:Międzyrzec podlaski ul lubelska.jpg |Горад Менджынец-Падляскі
Image:Transfiguration of Jesus Christ church in Grabarka - exterior (1).jpg |Гара Грабарка

## Зноскі 
## Літаратура 
* 
* Podlasie //  S. 411—418
* *Цітоў, В*. Падляшша // Энцыклапедыя гісторыі Беларусі. У 6 т. Т. 5: М — Пуд / Беларус. Энцыкл.; Рэдкал.: Г. П. Пашкоў (галоўны рэд.) і інш.; Маст. Э. Э. Жакевіч. — Мн.: БелЭн, 1999. — С. 373.

## Спасылкі 
* http://svoja.org/poslanie_by.html


Катэгорыя:Гістарычныя вобласці Беларусі
Катэгорыя:Гістарычныя вобласці Польшчы
Катэгорыя:Гістарычныя вобласці Украіны
Катэгорыя:Гістарычная геаграфія Беларусі
Хуан Рамон Хіменес

**Хуан Рамон Хіменес** (;  — ) — іспанскі пісьменнік, лаўрэат Нобелеўскай прэміі па літаратуры (1956).

## Біяграфія 
Нарадзіўся у гарадку Магер у андалусійскай правінцыіі Гуэльва. Належаў да пісьменнікаў «Пакалення 1898 года». Для зборнікаў «Журботныя арыі» і іншыя характэрны суб'ектывізм і меланхолія. У зборніках «Вясеннія балады» (1910) традыцыі андалускага фальклору. У зборніках «Духоўныя санеты», «Дзённік паэта-маладажона» (абодва 1917), «Бясконцасць» (1918) зварот да ўнутранага свету чалавека. Адыход ад класіцыстычных форм, імкненне да непасрэднасці адлюстравання ў вершах і лірычнай прозе (кнігі «Платэра і я», 1914; «Звер з глыбіні душы», 1949) і крытычных эсэ («Іспанцы трох светаў», 1942; «Бясконцы паток», апублікаваны 1961)

## Беларускія пераклады 
На беларускую мову асобныя вершы пераклалі Рыгор Барадулін, Якуб Лапатка, Лявон Баршчэўскі ("Выбраная лірыка", Мінск, 2017).

## Літаратура 
* 

Катэгорыя:Лаўрэаты Нобелеўскай прэміі па літаратуры
Катэгорыя:Пісьменнікі Іспаніі
Катэгорыя:Лаўрэаты Нобелеўскай прэміі з Іспаніі
Mario Kart Wii

**«Mario Kart Wii»**|マリオ カート Wii|Марыа Ка: то Wii — відэагульня, распрацаваная кампаніяй Nintendo Entertainment Analysis and Development і выпушчаная Nintendo эксклюзіўна для платформы Wii. Гульня з'яўляецца шостай часткай серыі *Mario Kart* і другой гульнёй з гэтай серыі, якая выкарыстоўвае сэрвіс Nintendo Wi-Fi Connection. Ва ўсім свеце гульня была выпушчана ў свет на працягу красавіка 2008 года. Кожная копія гульні ўключае ў сябе спецыяльны руль (Wii Wheel), распрацаваны для Wii Remote, што робіць кіраванне ў гульні больш простым і інтуітыўным. Як і ў папярэдніку *Mario Kart DS*, гульня падзеленая на 8 турніраў па 4 трасы ў кожным. Сярод турніраў — 4 складаюцца з новых трас і 4 рэтра-турніру, якія складаюцца з трас пяці папярэдніх гульняў. Гульня падзеленая на тры ўзроўня складанасці. Сярод асноўных новаўвядзенняў — магчымасць удзелу ў заездзе адначасова да 12 гоншчыкаў, а таксама з'яўленне ў якасці транспартных сродкаў матацыклаў. Гоншчыкамі ў гульні па-ранейшаму з'яўляюцца персанажы серыі гульняў Марыа. Таксама ў гульні прадастаўлена магчымасць гуляць за створаных гульцом чалавечкаў Mii. Падтрымка Nintendo Wi-Fi Connection дазваляе гуляць з супернікамі з усяго свету.

Упершыню*Mario Kart Wii*была прадэманстравана на выставе E3 у 2007 годзе, дзе атрымала станоўчыя водгукі як з боку крытыкаў, так і ад прыхільнікаў серыі. Галоўнымі вартасцямі гульні былі названыя вялікая колькасць трас і персанажаў, а таксама захапляльны геймплэй.

## Спасылкі 
* Афіцыйны сайт гульні 
* *Mario Kart Wii* на GameFAQs 

Катэгорыя:Камп’ютарныя гульні 2008 года
Катэгорыя:Гульні толькі для Wii
Катэгорыя:Гульні Mario Kart
Катэгорыя:Камп’ютарныя гульні паводле алфавіта
Катэгорыя:Кааператыўныя камп’ютарныя гульні
Людміла Маркаўна Гурчанка

**Людмі́ла Ма́ркаўна Гу́рчанка** (12 лістапада 1935, Харкаў — 30 сакавіка 2011, Масква) — савецкая і расійская  тэатра і кіно, эстрадная . Народная артыстка СССР (1983). Лаўрэат Дзяржаўнай прэміі РСФСР імя братоў Васільевых (1976) і Дзяржаўнай прэміі Расійскай Федэрацыі (2004).

Скончыла Усесаюзны дзяржаўны інстытут кінематаграфіі ў 1958 годзе. Яе мастацтву быў уласцівы тэмперамент, лірызм, музыкальнасць. Выконвала камедыйныя, вострахарактарныя ролі ў кіно: «Карнавальная ноч», «Дзяўчына з гітарай», «Саламяны капялюшык» і «Нябесныя ластаўкі» (тэлевізійныя), «Мама». Яе драматычны талент праявіўся ў фільмах «Старыя сцены» (Дзяржаўная прэмія Расіі 1976), «Дваццаць дзён без вайны», «Сібірыяда», «Пяць вечароў», «Палёты ў сне і наяве», «Вакзал для дваіх». Выступала як эстрадная спявачка. Аўтар кніг «Маё дарослае дзяцінства» (1982), «Апладысменты» (1987).

## Літаратура 
* 

## Спасылкі
Пісара

* Франсіска Пісара (каля 1475 — 1541) — іспанскі канкістадор
* Давід Пісара (нар. 1979) — чылійскі футбаліст
Падляшскія мучанікі

thumb|right|Падляшскія мучанікі
**Трынаццаць падляшскіх мучанікаў** — сяляне-ўніяты в.  Сядлецкай губерні Расійскай імперыі (цяпер у Люблінскім ваяводстве, Польшча), якія загінулі 14 (26) студзеня 1874 года пры абароне сваёй царквы ад ператварэння яе ў праваслаўную ў час ліквідацыі Брэсцкай уніі на Падляшшы (у Царстве Польскім).

## Гісторыя 
11(23) студзеня 1874 года 500 уніятаў в. Пратулін, узброеныя каламі, занялі абарону вакол царквы, каб не пусціць туды праваслаўнае духавенства. 14(26) студзеня да царквы былі накіраваны 2 роты салдатаў, якіх сяляне сустрэлі камянямі і каламі. Вайскоўцы ўжылі зброю, у выніку 9 чалавек сялян забіта, 14 цяжка параненыя (пазней 4 памерлі). Аналагічныя сутыкненні уніятаў з войскамі адбыліся ў вёсках  (загінула 5 чалавек) і Палубічы.

## Ушанаванне памяці 
У 1875 годзе ў Парыжы ў іх гонар быў выбіты медаль з надпісам «Братам-русінам, замардаваным маскоўскім царызмам, за вернасць царкве і Польшчы. 1874» з імёнамі 18 уніятаў, забітых у Пратуліне і Дралёве. У 1991 годзе зроблена эксгумацыя, рэшткі забітых сялян перанесены ў парафіяльны касцёл у Пратуліне. 6 кастрычніка 1996 года 13 падляшскіх мучанікаў урачыста беатыфікаваны ў Рыме. Ад 1998 года ў  дзейнічае санктуарый падляшскіх мучанікаў.

## Мучанікі 
* Вінцэнт Леванюк, 25 гадоў, з Варобліна. Лічыўся пабожным і прывязаным да Царквы чалавекам. Першым згінуў падчас абароны святыні.
* Даніла Кармаш, 48 гадоў, жанаты. Як кіраўнік брацтва падчас абароны царквы ўстаў на чале з крыжам, які да сёння захоўваецца ў Пратуліне.
* Лукаш Бойка, 22 гады. Быў шляхетным чалавекам, карыстаўся павагай людзей. Падчас абароны біў у звон.
* Канстанцін Бойка, 49 гадоў, з Зачопкаў. Быў бедным селянінам і справядлівым чалавекам.
* Канстанцін Лукашук, 45 гадоў. Разам з жонкай выхоўваў 7 дзяцей. Шанавалі за пачцівасць.
* Барталамей Асыпюк, 30 гадоў. Быў узорным бацькам і мужам, глыбока веруючым чалавекам. Найбольш часу абараняў храм. Быў смяротна паранены.
* Аніцэт Грыцюк, 19 гадоў. За сваю надзвычайную пабожнасць і ласку параўноўваўся з Станіславам Косткам.
* Піліп Герылюк, 44 гады, з Зачопкаў. Быў пабожным чалавекам. Заахвочваў іншых да абароны царквы.
* Ігнат Франчук, 50 гадоў, з Дэрла. Найбольш вызначаўся верай. Пасля смерці Данілы Кармаша ўзяў крыж.
* Ануфры Васылюк, 21 год. Быў солтысам у Апочках. Карыстаўся людской павагай.
* Максым Гаўрылюк, 34 гады, з Дэрла. Памёр ад раны ў жывот.
* Ян Андраюк, 26 гадоў. Кантар у парафіі. Быў смяротна паранены.
* Міхал Ваўрынюк, 21 год, з Дэрла. Быў смяротна паранены.

## Гл. таксама 
* Царква святога Мікіты Мучаніка (Кастамлоты) 

## Спасылкі 
* Падляскія мучанікі (пол)
* Сёлета спаўняецца 150 гадоў з часу мужнага сведчання веры мучанікаў з Пратуліна

Катэгорыя:Усходнія каталіцкія цэрквы
Катэгорыя:Падляшша
Катэгорыя:Грэка-каталіцтва
Катэгорыя:Святыя Беларускай Грэка-Каталіцкай (Уніяцкай) Царквы
Катэгорыя:Каталіцкія блаславёныя
Магнус VI Лагабетэ

**Магнус VI Хокансан Лагабетэр** або **Магнус Лагабетэ** (Заканадавец, , літаральна — выпраўляльнік законаў; 1 мая 1238 — 9 мая 1280, Берген) — кароль Нарвегіі з 1263 па 1280 г..

Вядомы сваёй заканадаўчай дзейнасцю: ён імкнуўся даць Нарвегіі агульны законнік і часткова паспеў гэта зрабіць. Пры ім былі выдадзены першы агульнанарвежскі звод законаў (1274) і закон, які рэгуляваў гандаль і адносіны ў асяроддзі гараджан (1276). Пры Магнусе VI атрымала і свой адмысловы законнік Ісландыя.

Магнус усталяваў непадзельнасць каралеўства і правіла яго пераходу да старэйшага сына — так ён спадзяваўся пазбавіцца ад міжусобнай барацьбы паміж удзельнымі конунгаў. Для пашырэння гандлю, ён зблізіўся з ганзейцами і дараваў ім шэраг гандлёвых прывілеяў.

Катэгорыя:Каралі нарвежскія
Donkey Kong Country 2: Diddy’s Kong Quest

***Donkey Kong Country 2: Diddy’s Kong Quest*** — аркада-платформер, распрацаваная для SNES фірмай Rareware і выпушчаная Nintendo. Рэліз адбыўся 14 снежня 1995 года.

Гульня з’яўляецца працягам *Donkey Kong Country*, таксама выпушчаным для SNES ў 1994 года. Значна адрозніваючыся ад першай часткі серыі, *Donkey Kong Country 2* быў адзначаны за выдатную графіку, і ставіў вышэйшыя патрабаванні да здольнасцяў гульца у параўнанні з папярэдняй гульнёй. *Diddy’s Kong Quest* разыйшоўся тыражом больш за чатыры мільёны копій, стаўшы другой па продажах гульнёй для SNES ў 1995 годзе і шостай за ўвесь час існавання гэтай гульнявой кансолі.

У 2004 года адбылося перавыданне гульні для Game Boy Advance і ў 2006 года для Wii Virtual Console.

Катэгорыя:Камп’ютарныя гульні 1995 года
Катэгорыя:Гульні для SNES
Катэгорыя:Гульні для Game Boy Advance
Катэгорыя:Гульні для Game Boy Color
Катэгорыя:Гульні для Virtual Console
Катэгорыя:Платформеры
Катэгорыя:Гульні Rareware
Катэгорыя:Donkey Kong
Катэгорыя:Камп’ютарныя гульні паводле алфавіта
Катэгорыя:Кааператыўныя камп’ютарныя гульні
Pro Evolution Soccer 5

**Pro Evolution Soccer 5** — футбольны сімулятар, створаны кампаніяй Konami, частка серыі Pro Evolution Soccer. На PlayStation 2 і Xbox гульня выпушчаная 21 кастрычніка 2005 года, а камп’ютарная версія праз тыдзень — 28 кастрычніка. На вокладцы тварам адзін да аднаго намаляваныя Джон Тэры і Цьеры Анры.

## Асаблівасці 
У гульні даступны наступныя рэжымы:
**Матч* - гэты рэжым дазваляе згуляць адзін матч супраць камп'ютара ці чалавека.
**Майстар-ліга* - рэжым, у якім гулец можа кіраваць клубам на працягу сезона, даступныя трансферы і развіццё гульца.
**Ліга* - таксама, што і *Майстар-ліга*, але можна гуляць некалькі сезонаў і даступна менш настроек.
**Кубак* - гулец можа выбраць параметры турніру: колькасць ўдзельнічаюць камандаў і правілы дадатковага часу.

У цэлым, візуальна гульня стала яшчэ больш акуратнай: мяч стаў больш акуратным і палепшана асвятленне. Як і ў папярэдніх версіях, гульня ў рэжыме рэдагавання дазваляе гульцу змяніць імёны гульцоў, іх навыкі і назвы каманд.

## Каманды ў гульні 
### Ліцэнзаваныя лігі 
* Упершыню з'явіліся ліцэнзаваныя каманды Арсенал і Чэлсі, а таксама Рэйнджэрс.
* Цалкам ліцэнзаваны ліга Іспаніі, чэмпіянат Нідэрландаў, і Серыя А Італіі.

*  Serie A з складамі каманд Serie A 2005-06
*  Eredivisie з складамі каманд Eredivisie 2005-06
*  BBVA Liga з складамі каманд BBVA Liga 2005-06

### Ліцэнзаваныя клубы 
*  Arsenal
*  Chelsea
*  Celtic
*  Rangers
*  Porto
*  FC Kobenhavn
*  Rosenborg BK
*  Djurgårdens IF Fotboll
*  Galatasaray
*  Dynamo Kyiv
*  Partizan Beograd

### Зборныя 
*  Японія
*  Паўднёвая Карэя

Катэгорыя:Камп’ютарныя гульні паводле алфавіта
Ubisoft Paris

**Ubisoft Paris** — французская кампанія, якая спецыялізуецца на распрацоўцы камп’ютарных гульняў; даччыная кампанія Ubisoft, што месцяцца ў Парыже.

Да найбольш вядомых распрацовак кампаніі ставяцца шуцера «XIII» і «Red Steel», серыі гульняў «Tom Clancy's Ghost Recon» і«Rayman» і інш Адной з апошніх распрацовак з'яўляецца гульня «Red Steel 2», працяг першай часткі, якое выйшла эксклюзіўна для кансолі Wii. У дадзены момант вядзецца праца над тактычным шутараў «Tom Clancy's Ghost Recon: Future Soldier». Выхад гульні запланаваны на 2011 г. на ўсіх ключавых платформах.

## Распрацаваныя гульні 
* 1999 — Monaco Grand Prix (PlayStation)
* 2003 — RS3: Racing Simulation Three (PlayStation 2)
* 2003 — XIII (ПК, GameCube, PS2)
* 2005 — 187 Ride or Die (Xbox)
* 2006 — Tom Clancy's Ghost Recon Advanced Warfighter (версія для Xbox 360)
* 2006 — Red Steel (Wii)
* 2007 — Tom Clancy's Ghost Recon Advanced Warfighter 2 (ПК, X360, PS3, PSP)
* 2007 — Rayman Raving Rabbids 2 (ПК, Nintendo DS)
* 2008 — Imagine Figure Skater (DS)
* 2008 — Rayman Raving Rabbids: TV Party (Wii, DS)
* 2009 — Just Dance (Wii)
* 2009 — Red Steel 2 (Wii)
* 2011 — Tom Clancy's Ghost Recon: Future Soldier (ПК, PS3, X360, Wii, PSP, DS)

## Крыніцы 
## Спасылкі 
* 
* 
* 
* 

Катэгорыя:Вытворцы камп’ютарных гульняў
Аддукт

**Аддукт** — хімічнае злучэнне AB, якое ўтвараецца ў выніку ўзаемадзеяння злучэнняў A і B, пры якім не адбываецца якога-небудзь адшчаплення фрагментаў, прадукт далучэння малекул адна да адной.

Магчымае ўтварэнне аддуктаў не толькі ў стэхіяметрычных суадносінах 1:1, але і ў іншых (напрыклад, біс-аддукты ў суадносінах 2:1). Тэрмін «Аддукт» звычайна не змяшчае паняцця пра пэўную структуру і характар хімічнай сувязі злучэння.

Звычайна аддуктамі называюць прадукты рэакцый далучэння (прадукты рэакцыі Дыльса-Альдэра, рэакцый нуклеафільнага і электрафільнага далучэння, уключаючы прамежкавыя прадукты, такія як комплексы Мейзенгеймера) і малекулярныя комплексы (комплексы з пераносам зараду, клатраты і г.п.).

## Гл. таксама 
* ДНК-аддукт

Катэгорыя:Агульная хімія
Катэгорыя:Тэрміналогія IUPAC
Альфрэд Сіслей

**Альфрэд Сісле́й** (, , Парыж — , Марэ-сюр-Луен) — французскі жывапісец-пейзажыст англійскага паходжання, прадстаўнік імпрэсіянізму, нарадзіўся і пражыў большую частку жыцця ў Францыі.

У 1860—1863 гадах вучыўся ў майстэрні Шарля Глейра ў Парыжы.

## Творы 
* Сельскія прысады (1864)
* «Мароз у Лувесьене» (1873, Музей выяўленчых мастацтваў імя А. С. Пушкіна, Масква)
* Выгляд Монмартра з Кветкавага вострава (1869)
* Ранні снег у Лувесьене (1872)
* Масток у Аржантэйле (1872)
* Рэгата ў Хэмптан-Корце

## Літаратура 
* 

Катэгорыя:Мастакі Францыі
Ubisoft Kyiv

**Ubisoft Kyiv** — кампанія, якая спецыялізуецца на распрацоўцы камп’ютарных гульняў. Размяшчаецца ў Кіеве, Украіна. Была заснавана ў красавіку 2008 года ў якасці падраздзялення французскага распрацоўшчыка і выдаўца Ubisoft.

## Гісторыя кампаніі 
Аб адкрыцці кампаніі было афіцыйна абвешчана ў прэс-рэлізе 29 красавіка 2008 года. У ім жа было сказана, што першы час украінскае падраздзяленне будзе працаваць у кааператыве з румынскім, але затым пяройдзе і да самастойнай распрацоўкі камп’ютарных гульняў.

17 сакавіка 2009 года адбыўся выхад ПК-версіі гульні «Tom Clancy's HAWX», якая сіламі шасці работнікаў кампаніі была перанесеная з Xbox 360

## Спасылкі 
* 

Катэгорыя:Вытворцы камп’ютарных гульняў Украіны
Сігрыд Унсет

**Сі́грыд У́нсет** (; , Калунбарг, Данія — , Лілехамер, Нарвегія) — нарвежская пісьменніца, лаўрэат Нобелеўскай прэміі па літаратуры (1928).

## Зборнікі навел 
* Шчаслівы ўзрост (Den lykkelige alder, 1908).
* Бяздольныя (Fattige skjebner, 1912).
* Мудрыя панны (De kloge jomfruer, 1918).
* Аскепкі люстэрка троля (Splinten av troldspeilet, 1917).
* Мір на Зямлі (Fred på jorden, 1992).

## Вершы 
* Юнацтва (Ungdom, 1910).
* Вясновыя аблокі (Vårskyer, 1921).

## Спасылкі 
* Sigrid Undset

Катэгорыя:Лаўрэаты Нобелеўскай прэміі па літаратуры
Катэгорыя:Пісьменнікі Нарвегіі
Mario Kart 64

**Mario Kart 64** (яп.: *マリオ カート 64*, Хэпбёрн: *Mario Kāto Rokujūyon*) — гоначная відэагульня, распрацаваная кампаніяй Nintendo Entertainment Analysis and Development і выпушчаная ўпершыню ў Японіі 14 снежня 1996 года кампаніяй Nintendo эксклюзіўна для платформы Nintendo 64. Таксама яна выпускалася для кітайскай iQue Player у 2003 годзе, для Wii і Wii U Virtual Console у 2007 і 2016 гадах, і для Nintendo Switch Online + Expansion Pack 25 кастрычніка 2021 года. У лінейцы «*Mario Kart*» гэта адна з найбольш удалых гульняў і часта яе назваюць адной з найвялікшых гульняў усіх часоў.

## Гульнявы працэс 
Гульня ўключае ў сябе 4 турніры, па чатыры трасы ў кожным. Усе трасы вельмі яркія, разнастайныя і запамінальныя. Прайшоўшы спаборніцтва на максімальнай складанасці, гулец адкрывае для сябе новы экстра-ўзровень, у якім можна прайсці тыя ж самыя трасы, але ў адлюстраваным варыянце.

Акрамя стандартнага спаборніцтва, прысутнічаюць рэжымы адзіночнай гонкі і бітвы. Для бітвы адводзіцца 4 спецыяльных арэны. Мэтай гэтага рэжыму з’яўляецца знішчэнне трох паветраных шарыкаў у кожнага саперніка. Гулец, які страціў усе шарыкі, пераўтвараецца ў бо-бомбу, якая гэтак жа можа перасоўвацца па арэне і падрываць гульцоў, якія на ёй засталіся.

У *Mario Kart 64* можа гуляць да чатырох чалавек, у рэжыме split-screen (падзелены экран).

## Персанажы 
Гулец можа выбраць аднаго з васьмі персанажаў. На выбар прапаноўваюцца:
* Марыа
* Луіджы
* Піч
* Тоад
* Ёшы
* Данко Конг
* Варыа
* Боўзер

## Дадатковыя факты 
* На кансолі Nintendo 64 гэта гульня была самай папулярнай пасля славутай «*Super Mario 64*».
* Нягледзячы на 3D фармат трас, мадэлі машын і гоншчыкаў з’яўляюцца двухмернымі.
* У першапачатковым варыянце, гульня называлася *Super Mario Kart R*, а замест Данкі Конга ў гульні прысутнічаў персанаж Магікупа (англ.: *Magikoopa*).

## Заўвагі 
## Крыніцы 
## Літаратура 
* 
* 
* 
* 
* 

## Спасылкі 
* Mario Kart 64 афіцыйны сайт 

Катэгорыя:Гульні Mario Kart
Катэгорыя:Камп’ютарныя гульні 1996 года
Катэгорыя:Гульні для Nintendo 64
Катэгорыя:Камп’ютарныя гульні паводле алфавіта
Катэгорыя:Камп’ютарныя гульні, распрацаваныя ў Японіі
Іголка

**Іголка**, таксама **шаршатка** (*для грубага шыцця*) — доўгі тонкі востраканечны інструмент з цвёрдага рэчыва (раней з косткі) часцей за ўсё вядомы чалавеку па швейных іголках з іголкавым вушкам для ніткі з аднаго боку. Выкарыстоўваецца для разбурэння альбо дэфармацыі аб'екта ўздзеяння з мэтай атрымання якіх-небудзь новых уласцівасцяў аб'екта альбо пераадолення яго. З прычыны нязначнай плошчы ляза іголкі сіла, прыкладзеная ўздоўж іголкі, аказваецца засяроджаная на невялікай прасторы, гэтая акалічнасць дазваляе іголкам не пашкоджваючы пратыкаюць матэрыял, цвёрдасць якога менш цвёрдасці матэрыялу, з якога зроблена сама іголка. Іголкай называюцца таксама многія іншыя прадметы, якія маюць падобную форму.

## Гісторыя 
Першымі прыладамі, з дапамогай якіх палотнападобныя прадметы аб'ядноўваліся ніцепадобнымі валокнамі, былі рыбіны косткі. Прадстаўнікі Індскай цывілізацыі вынайшлі касцяныя іголкі з вушкам для прадзявання ніткі. Першыя металічныя іголкі з металічнай дроту пачалі вырабляць у XVI стагоддзі.

## Віды іголак 
* **Швейныя**, якія ў сваю чаргу падзяляюцца на **ручныя** і **машынныя**. Да ручных можна аднесці стандартныя з вушкам для ніткі, вышывальныя і кравецкія шпількі, шавецкія іголкі. Машынныя выкарыстоўваюцца ў швейных машынах
* **Медыцынскія**

## Гл. таксама 
* Іголкі, заалогія
* Іголкі, батаніка

## Спасылкі 
Катэгорыя:Інструменты
Катэгорыя:Швейная фурнітура
Катэгорыя:Кравецтва
Хінін

**Хінін** (C20H24N2O2) — асноўны алкалоід кары хіннага дрэва з моцным горкім смакам, які валодае гарачкапаніжальнымі і абязбольвальнымі ўласцівасцямі, а таксама выяўленым дзеяннем супраць малярыйных плазмодыяў. Гэта дазволіла на працягу доўгага часу выкарыстоўваць хінін як асноўны сродак лячэння малярыі. Сёння з гэтай мэтай прымяняюць больш эфектыўныя сінтэтычныя прэпараты, але па шэрагу прычын хінін знаходзіць сваё прымяненне і ў цяперашні час.

## Літаратура 
* 

Катэгорыя:Алкалоіды
Алкалоіды

, быў вылучаны ў 1804 г. з ]]

**Алкалоіды** — група азотазмяшчальных арганічных злучэнняў прыроднага паходжання (часцей за ўсё расліннага), большасць з якіх валодае ўласцівасцямі слабой асновы. Некаторыя нейтральныя і нават слабакіслотныя злучэнні таксама адносяцца да алкалоідаў. Часам алкалоідамі называюцца і сінтэтычныя злучэнні аналагічнай будовы.

Апроч вугляроду, вадароду і азоту ў малекулы алкалоідаў могуць уваходзіць атамы серы, радзей — хлору, брому або фосфару. Многія алкалоіды валодаюць выяўленай фізіялагічнай актыўнасцю. Да алкалоідаў належаць, напрыклад, такія рэчывы, як марфін, кафеін, какаін, стрыхнін, хінін і нікацін.

## Літаратура 
* 
* 
* 
* 
* 


Катэгорыя:Таксікалогія
Катэгорыя:Фармакалогія
Катэгорыя:Тэрміналогія IUPAC
Какаін

**Какаін** — метылавы складаны эфір бензаілэкганіна, алкалоідаў трапановага шэрагу, валодае лакальнаанэстэзійным і наркатычным дзеяннем. Разам з іншымі алкалоідамі ўтрымоўваецца ў раслінах роду , у прыватнасці: , , , ,  і інш., распаўсюджаных у трапічнай зоне Паўднёвай Амерыкі.

Дзякуючы свайму танізуючаму і наркатычнаму дзеянню лісце кокі (*Erythroxylum coca var. Coca*) доўгі час ўжываліся карэнным насельніцтвам Паўднёвай Амерыкі; вылучаны ў сярэдзіне XIX стагоддзя з лісця кокі чысты какаін распаўсюдзіўся ў Еўропе і ЗША. Першапачаткова ён шырока ўжываўся ў медыцынскіх мэтах, але да пачатку XX стагоддзя быў амаль цалкам выцеснены з медыцынскай практыкі больш дасканалымі прэпаратамі.

Катэгорыя:Наркотыкі
Катэгорыя:Алкалоіды
Шатун

thumb|200px|Шатун

**Шатун**  — дэталь, якая злучае поршань і шатунную шыйку каленчатага вала. Служыць для перадачы зваротна - паступальных рухаў  да каленчатага вала. 

Самае ранняе сведчанне ўжывання шатуноў датуецца канцом 3-га стагоддзі н.&nbsp;э., калі ў Рымскай імперыі на пільнях у Іераполе, Малая Азія, былі ўжыты механізмы, падобныя на сучасныя шатуны-пераўтваральнікі круцільнага руху вадзянога кола. 

## Гл. таксама 
* Каленчаты вал
* Поршань

Катэгорыя:Дэталі машын і механізмаў
Катэгорыя:будова паравоза
Каленчаты вал

[300px|thumb|Каленвал (чырвоны), [Поршань|поршні (шэрыя) у цыліндрах (сінія) і махавік (чорны)]]

**Каленчаты вал** — дэталь, ці вузел дэталяў, складанай формы, якая мае шыйкі для замацавання шатуноў, ад якіх атрымлівае сілавыя штуршкі і ператварае іх у круцельны момант. Састаўная частка крывашыпна-шатуннага механізму (КШМ).

Выкарыстоўваюцца ў рухавіках унутранага згарання, кампрэсарах, насосах і інш.

Вырабляюць каленчатыя валы з вуглеродных, хромамарганцэвых і іншых сталей, а таксама з спецыяльных моцных сплаваў. Найбольшае выкарыстане атрымалі сталі марак 45, 45Х, 45Г2, 50Г, а для дызельных рухавікоў - 40ХНМА, 18ХНВА і інш.

## Гл. таксама 
* Рухавік унутранага згарання

Катэгорыя:Дэталі машын і механізмаў
Tom Clancy’s Rainbow Six Vegas 2

**«Tom Clancy’s Rainbow Six: Vegas 2»** () — камп’ютарная гульня, сумесь тактычнага шутара ад першага і трэцяга асобы з элементамі ролевай гульні, распрацаваная кампаніяй «Ubisoft Montreal» і выдадзеная «Ubisoft Entertainment». Гульня з’яўляецца сіквелам да гульні «Tom Clancy's Rainbow Six: Vegas», а таксама дзевятай гульнёй у серыі «Rainbow Six» (не лічачы пакетаў пашырэнняў). Гульня выйшла 18 сакавіка 2008 года Еўропе і ЗША у версіях для гульнявых прыставак «Xbox 360» і «PlayStation 3». Выхад версіі для персанальнага камп’ютара адбыўся 15 красавіка 2008 года. Не мае адлюстравання ў раманах Тома Клэнсі аб групе «Вясёлка Шэсць».

Гульня пазіцыянуецца распрацоўшчыкамі як «*напалову прыквел, напалову сіквел*», так як дзеянні гульні разгортваюцца да падзей першай часткі «Tom Clancy's Rainbow Six: Vegas», паралельна ім і пасля іх. пратаганістаам «Tom Clancy’s Rainbow Six: Vegas 2» з’яўляецца Бішоп (), цалкам новы персанаж серыі. Сюжэт гульні дапаўняе і працягвае сюжэт папярэдняй часткі, адбываецца ў наш час у большай меры ў Лас-Вегасе, ЗША. У гульні сустракаецца Логан Келлер () — пратаганіста першай частцы. Сюжэтна «Tom Clancy’s Rainbow Six: Vegas 2» з’яўляецца класічным баявікам — у сюжэтнай гісторыі фігуруюць тэрарысты з біялагічным зброяй, нечаканае здрада напарнікаў і помста.

Гульня «Tom Clancy’s Rainbow Six: Vegas 2» з’яўляецца адначасова шутарам і ад першай, і ад трэцяй асобы. У стандартным рэжыме гульня вядзецца ад першай асобы, аднак прысутнічае механіка стральбы з-за хованак (накшталт «Gears of War»), пры якой агляд змяняецца на выгляд ад трэцяй асобы. Гульня змяшчае мноства элементаў тактычнага шутара (камандныя дзеянні, магчымасць аддаваць загады, фармальная магчымасць выбіраць стыль праходжання, часткова нелінейны дызайн узроўняў) і элементаў ролевай гульні (магчымасць мадыфікаваць знешнасць і характарыстыкі персанажа: выбіраць пол, фізіялагічныя характарыстыкі, адзенне, ахоўнае абсталяванне і г. д.). На працягу гульні персанаж разам з двума байцамі спецназа знішчае мноства ворагаў з выкарыстаннем пераважна агнястрэльнай зброі. Аднак ёсць ўзровень ― нафтабаза, дзе персанажу трэба дзейнічаць аднаму.

## Спасылкі 
## Спасылкі 
* Афіцыйны сайт *Tom Clancy’s Rainbow Six: Vegas*
* *Tom Clancy’s Rainbow Six: Vegas 2* на сайце Руссобит-М
* 

Катэгорыя:Камп’ютарныя гульні 2008 года
Катэгорыя:Гульні для Windows
Катэгорыя:Тактычныя шуцеры
Катэгорыя:Том Клэнсі
Катэгорыя:Гульні для Xbox 360
Катэгорыя:Камп’ютарныя гульні паводле алфавіта
Катэгорыя:Кааператыўныя камп’ютарныя гульні
Сцяг Манголіі

**Сучасны сцяг Манголіі** прыняты 12 лютага 1992 года.

## Апісанне сцяга 
Тры аднолькавыя вертыкальныя паласы чырвонага, сіняга і чырвонага колеру. У цэнтры чырвонай паласы, якая прымыкае да дрэўка, намаляваны дзяржаўны сімвал «Саембо» жоўтага колеру. Блакітны колер сцяга Манголіі — колер бясхмарнага неба краіны. Чырвоны — колер агню, полымя вогнішчаў у стэпе, які нагадвае аб перамозе нацыянальна-вызваленчай рэвалюцыі ў 1921 годзе. На чырвонай паласе ля дрэўка размешчаная залатая ідэограма, у верхняй частцы якой знаходзіцца знак «саембо» — сонца, месяц і адмысловы знак «анусвара» — кропка, з якой, згодна з будыйскімі вучэннямі, пачаў сваё развіццё сусвет. Тры языкі полымя, што завяршаюць «анусвару», увасабляюць мінулае, сучаснасць і будучыню.

Манголія
Катэгорыя:Манголія
Кулундзінскае

**Кулундзі́нскае возера** — горка-салёнае возера ў Кулундзінскім стэпе ў Алтайскім краі Расійскай Федэрацыі, за 46 км у напрамку на ўсход ад горада Слаўгарад.

Плошча паверхні 728 км² (вагаецца ад 615 да 770 км²). Глыбіня да 4 м. Плошча вадазбору 24 100 км². На поўначы і захадзе берагі абрывістыя, на ўсходзе і поўдні — спадзістыя. Шмат астравоў. Жыўленне снегавое; зімой не замярзае. Злучана пратокай з возерам Кучукскае (разам плошча 800 км²). Упадаюць рэкі Кулунда і Суетка.

Здабыча мірабіліту.

## Крыніцы 
## Літаратура 
* 
* 

## Спасылкі 
* Кулундинское озеро // Научно-популярная энциклопедия «Вода России»
* Озеро Кулундинское // Государственный водный реестр РФ

Катэгорыя:Азёры Расіі
Катэгорыя:Геаграфія Алтайскага края
Катэгорыя:Бяссцёкавыя азёры
Сцяг Камбоджы

Прапорцыі: 2:3. Уяўляе сабой палотнішча з трыма рознавялікімі гарызантальнымі палосамі сіняга і чырвонага колераў. Палосы размяшчаюцца наступным чынам: зверху сіняя (1/4 шырыні сцяга), далей чырвоная (1/2), ніжэй - сіняя (1/4 шырыні сцягу). На чырвонай паласе змешчана выява Храма Ангкор-Ват белага колеру.

Прыняты ў 1948 г. Адменены ў 1970 г. Адноўлены ў 1993 г. Сіні колер сцяга сімвалізуе манархічную ўладу, чырвоны - народ, белы - рэлігію (будызм і брахманізм). Храм Ангкор сімвалізуе Сусвет, вышэйшыя боскія сілы і каралеўскую ўладу (згодна з камбаджыйскімі традыцыямі, манарх з'яўляецца пасярэднікам паміж боствамі і людзьмі). Такім чынам, цэнтральны сімвал сцягу азначае трыяду - Рэлігія-Нацыя-Кароль.

## Гістарычныя нацыянальныя сцягі 
Камбоджа
Катэгорыя:Дзяржаўныя сімвалы Камбоджы
Сцяг Амана

Нацыянальны **сцяг Амана** складаецца з трох гарызантальных палос (белая, чырвоная і зялёная) і чырвонай вертыкальнай паласы ў левай частцы сцяга. У верхнім левым куце сцяга змешчаная нацыянальная эмблема Амана - дзве перакрыжаваныя шаблі, увянчаныя рытуальным кінжалам. Белы колер сімвалізуе мір і росквіт, зялёны - Зялёныя горы (аль-Джыбаль-аль-Хадрах) і багацце, а чырвоны - барацьбу з замежнымі захопнікамі. Чырвоны колер з'яўляўся колерам дзяржаўнага сцяга да 1970 года, у перыяд, калі краіна звалася Султанат Маската.

## Гл. таксама 
* Эмблема Амана

## Спасылкі 
* Сцяг Амана на старонцы FOTW.net 
* Сцяг Амана на старонцы Міністэрства інфармацыі Султаната Аман 

Аман
Катэгорыя:Дзяржаўныя сімвалы Амана